# data[].attributes.location_name
Tadenava, Dunavas pagasts, Jēkabpils novads

# data[].attributes.body
''Dzejnieka Raiņa pati agrākā atmiņa saistīta ar Tadenavu, ar māju, kur viņš pavadīja pirmos trīs savas dzīves gadus. Kopā ar aukli viņš sildās saulītē. Kaut kur pie žoga. Un tas arī viss. Nekādu citu sīkumu. Tie arī nav vajadzīgi. Toreizējās kopā ar aukli sajustās saules pietika vairāk nekā sešdesmit gadiem.''

Roalds Dobrovenskis ,,Rainis un viņa brāļi'' 1999. gads

''Tadenava ir vienīgā vieta, kurā dzejnieks jutās īsti laimīgs, kur pasaules izziņa vēl nebija saskārusies ar sāpju rūgtumu. Kad, atgriezies no emigrācijas Šveicē, Rainis apceļoja bērnības un jaunības zemi Latgali, Tadenavā viņš neatgriezās, jo vēlējās to saglabāt atmiņā kā laimīgu prieka un saules stūrīti.''

B. Cīrule. J. Raiņa muzejā. Zarja Kommuņizma, Nr. 85, 19.07.1966.

# data[].attributes.location_name
Randene, Kalkūnes pagasts, Augšdaugavas novads

# data[].attributes.attachment_caption
Piemiņas vieta Raiņa vecāku bijušo māju vietā Randenē.

# data[].attributes.body
''Randene, tā liekas, bija radīta tāpēc, lai reiz izlolotu dzejnieku. Divas straumes tecēja gar māju; no vienas puses – upe, no otras - ceļš. Likās, ka nekad neaprimst ne viena, ne otra.''

Roalds Dobrovenskis ''Rainis un viņa brāļi'' 1999. gads

''Randeni Raiņa tēvs Krišjānis Pliekšāns rentēja no 1869. līdz 1872. gadam. Tās vārds atrodams Raiņa bērnības epā “Saules gadi”. Randene atradās Daugavas krastā, netālu no Daugavpils. Rainis raksta par Daugavas plostniekiem, kuri pieturējuši pie viņu mājām Randenē.

Muižas apbūves komplekss gāja bojā Otrā pasaules kara laikā. Tagad bijušo māju vietā redzama tēlnieka Igora Dobičina veidotā piemiņas zīme.''

https://www.visitdaugavpils.lv/turisma-objekts/pieminas-vieta-raina-vecaku-bijuso-maju-vieta-randene/

# data[].attributes.location_name
Berkenele, Kalkūnes pagasts, Augšdaugavas novads

# data[].attributes.body
''Pārcelšanās! Atkal pārcelšanās. Un dzīvē pirmā šķiršanās. Ģimene sadalās. Māte paliek par saimnieci Randenē, kopā ar viņu arī divgadīgā Dora. Krišjānis Pliekšāns, Līze un Jānis pārceļas uz jauno māju.''

Roalds Dobrovenskis ''Rainis un viņa brāļi'' 1999. gads

''Deviņus gadus Berķenele ir topošā dzejnieka Jāņa Raiņa dzīves vieta. Šeit sākas skolas gaitas, mācoties Vilkamiesta (Ēģiptes) pastorātā (1874.-1875.), Grīvas vācu skolā (1875.-1879.) un, pavadot brīvdienas, mācoties Rīgas ģimnāzijā. Berķenelē veidojas nākamā dzejnieka personība, pasaules uzskats, top pirmie dzejoļi.''

https://rainamaja.lv/par-mums/vesture/

# data[].attributes.attachment_caption
Pēc arhitekta J.D. Felsko 1874.gadā celtā pilsētas ģimnāzija. Tagad Rīgas Valsts 1.ģimnāzija.

# data[].attributes.body
''1880. gada janvārī, braucot uz tālo, svešo Rīgu, Jānis ar asu šķiršanās izjūtu ieklausās zvanīšanā, kas kā vienmēr dobji un vienmērīgi skanēja viņpus mīļajām, pazīstamajām liepām. Tagad jau viņš galīgi šķiras no mājām - ne uz nedēļu, ne uz mēnesi. Viņš brauc prom no bērnības, pat aptuveni nespēdams iztēloties, kāda siena - stiprāka par dzelzs un mūra - pēc dažām stundām šķirs viņa pirmo dzīvi no visām pārējām, kas viņam lemtas.''

Roalds Dobrovenskis ''Rainis un viņa brāļi'' 1999. gads

''01.1880.–12.1883. turpināja izglītību Rīgas pilsētas ģimnāzijas (Stadt Gymnasium zu Riga; mūsdienās Rīgas Valsts 1. ģimnāzija) klasiskajā nodaļā. Oriģinālā un vācu tulkojumos lasīja antīko autoru darbus, spilgtākos iespaidus guva no sengrieķu literatūras – Homēra (Ὅμηρος), Aishila (Αἰσχύλος) u.c. darbiem – un Senās Romas autoru liriskās dzejas. Iepazina vācu, angļu un krievu klasisko literatūru, franču traģēdijas. Dzīvojot pansijā pie t.s. tautiskā laikmeta sabiedriskā darbinieka Bernharda Dīriķa, nonāca nacionālās atmodas ideju piesātinātā vidē.''

https://enciklopedija.lv/skirklis/55869-Rainis

# data[].attributes.attachment_caption
Latviešu studentu pulciņa grupa. 2. rindā no kreisās: 5. Rainis, 6. Pēteris Stučka.

# data[].attributes.body
''Viņš nodzīvoja Sanktpēterburgā astoņus semestrus, ko citu no cita atdalīja septiņi brīvlaiki. Sākumā viņš cītīgi apmeklēja gan savu, gan svešu profesoru lekcijas, - auditorija, kur savus priekšmetus lasīja Mendeļejevs vai Korkunovs, vai Behterevs, bija pilna ar studentiem no visām fakultātēm un kursiem.''

Roalds Dobrovenskis ''Rainis un viņa brāļi'' 1999. gads

''1884. gada augustā Rainis iestājās Pēterburgas universitātes Juridiskajā fakultātē. Studiju laikā viņš interesējās arī par filoloģiju un vēsturi. 1888.gada maijā Rainis saņēma apliecību par universitātes beigšanu.''

https://www.uzdevumi.lv/p/latviesu-literatura/10-12-klase/rainis-janis-plieksans-5485/re-13ab2950-0396-487f-8e63-b53752d53ef0

# data[].attributes.attachment_caption
Pauls Dauge, Rainis,Aspazija Cīrihē, 1911. gada decembrī.

# data[].attributes.body
''Pēc dažām dienām Šveicē, Cīrihē, ieradās Nagliņa kungs ar sievu. Augstu pieri, vājš, nervozs. Ar pasi, no kuras raudzījās kaut kāda jaunekļa fizionomija. (..) Kārtējā bojāeja bija galīgāka par agrākajām: viņš bija pazaudējis visu. Pat vārdu. Nabaga nevienam nezināmais Nagliņš. Viņa nabaga sieva.''

Roalds Dobrovenskis ''Rainis un viņa brāļi'' 1999. gads

''1906. gada martā Rainis apmetās uz dzīvi Kastaņolas ciematā (tagad Lugāno pilsēta) pie Lugāno ezera. Šveicē Rainis uzturējās ar pieņemtu vārdu Arturs Nagliņš. 1920. gada 10. aprīlī Rainis un Aspazija, tūkstošiem cilvēku sveikti, atgriezās Rīgā.''

https://www.literatura.lv/personas/rainis

# data[].attributes.attachment_caption
Rainis un Aspazija pie Majoru vasarnīcas, 1929. gada septembris. 

# data[].attributes.body
''Tiklīdz vasarnīcas bija aiznaglotas, tiklīdz vasarnieki bija aizbraukuši, - atgriezās saule, sākās zeltainas atvasaras dienas, klusas, tīras, ar zaigojošu jūru rītos un vakaros; debesis to atstaroja, krāsas kļuva klusas un maigas. ''Tagad gan es strādāšu!'' - Rainis teica pēdējai vasarniecei, kas pie viņiem īrēja istabu.''

Roalds Dobrovenskis ''Rainis un viņa brāļi'' 1999. gads

''12.09.1929., dienu pēc savas sešdesmit ceturtās dzimšanas dienas, Rainis Majoru vasarnīcā pēkšņi mira. Nepabeigtas palika desmitiem iecerētas un aizsāktas lugas, pusceļā apstājās darbs pie vairākiem dzejoļu krājumiem, aforismu apkopojuma (publicēts pēc nāves) un tulkojumiem. Rainis apbedīts 15.09. Rīgas Jaunajos kapos, kuri vēlāk nodēvēti viņa vārdā.''

https://enciklopedija.lv/skirklis/55869-Rainis